
PIVS PP. IX 


VENERABILES FRATRES 
SALVTEM, ET APOSTOLICAM BENEDICTIONEM 


C^ui pluribus jam abhinc annis una Vobiscum, Venerabiles Fra- 
tres, episcopale munus plenum laboris, plenum sollicitudinis pro vi- 
ribus obire, ac Dominici gregis partem curae Nostrae commissam pa- 
scere nitebamur in montibus Israel, in rivis, et pascuis uberrimis, 
ecce ob mortem clarissimi Praedecessoris Nostri Gregorii XVI , 
cujus certe memoriam, atque illustria, et gloriosa facta aureis notis 
inscripta in Ecclesiae fastis semper admirabitur posteritas, praeter 
omnem opinionem, cogitationemque Nostram, arcano divinae Provi- 
dentiae consilio, ad Summum Pontificatum non sine maxima animi 
Nostri perturbatione ac trepidatione evecti fuimus. Etenim si semper 
grave admodum et periculosum Apostolici ministerii onus merito est 
habitum, atque habendum, hisce quidem difficillimis Christianae rei- 
publicae temporibus vel maxime formidandum. Itaque infirmitatis No- 
strae probe conscii, et gravissima supremi Apostolatus officia in tanta 
praesertim rerum vicissitudine considerantes, tristitiae et lacrimis Nos 
plane tradidissemus, nisi omnem spem poneremus in Deo salutari No- 
stro, qui numquam derelinquit sperantes in Eo, quique, ut potentiae 
suae virtutem ostendat, ad suam regendam Ecclesiam infirmiora iden- 
tidem adbibet, quo magis magisque omnes cognoscant Deum ipsum 
esse, qui Ecclesiam admirabili sua providentia gubernat, atque luetur. 
Illa etiam consolatio Nos vehementer sustentat, quod in animarum sa- 
lute procuranda Vos socios et adjutores habeamus, Venerabiles Fra- 
tres, qui in sollicitudinis Nostrae partem vocati, omni cura et studio 
ministerium vestrum implere, ac bonum certamen certare contenditis. 
Hinc ubi primum in sublimi hac Principis Apostolorum Cathedra, licet 
immerentes, collocati in persona Beati Petri gravissimum munus ab 
ipso aeterno Pastorum Principe divinitus tributum accepimus pascendi, 
ac regendi non solum agnos, universum scilicet Christianum populum, 

verum etiam oves, hoc est Antistites, nihil certe Nobis potius, nihil 
optabilius fuit, quam ut intimo caritatis affectu Vos omnes alloque- 
remur. Quamobrem vix «Ium ex more institutoque Decessorum No- 
strorum in Nostra Lateranensi Basilica Summi Pontificatus posses- 
sionem suscepimus, nulla interposita mora has ad Vos Litteras da- 
mus, ut eximiam vestram excitemus pietatem, quo majore usque ala- 
critate, vigilantia, contentione custodientes vigilias noctis super gre- 
gem curae vestrae commissum, atque episcopali robore et constantia 
adversus telcrrimum humani generis hostem dimicantes, veluti boni 
milites Christi Jcsu, strenue opponatis murum pro Domo Israel. 

Neminem vestrum latet, Venerabiles Fratres, hac nostra deplo- 
randa aetate acerrimum ac formidolosissimum contra catholicam rem 
universam bellum ab iis hominibus conflari, qui nefaria inter se so- 
I cietato conjuncti sanam non sustinentes doctrinam, atque a veritate 
auditum avertentes, omnigena opinionum portenta e tenebris eruere, 
eaque totis viribus exaggerare, atque in vulgus prodero, et dissemi- 
nare contendunt. Horrescimus quidem animo, et acerbissimo dolore 
conficimur, cum omnia errorum monstra, et varias multiplicesque 
nocendi artes, insidias, machinationes mente recogitamus, quibus hi 
veritatis et lucis osores, et peritissimi fraudis artifices omne pietatis, 
justitiae, honestatis studium in omnium animis restinguere, mores cor- 
rumpere, jura quaeque divina et humana perturbare, catholicam re- 
ligionem, civilemque societatem convellere, labefactare, immo, si fieri 
umquam posset, funditus evertere commoliuntur. Noscitis enim, Ve- 
nerabiles Fratres, hos infeusissimos chrisliani nominis hostes, caeco 
quodam insanientis impietatis impetu misere raptos, eo opinandi te- 
meritate progredi, ut inaudita prorsus audacia aperientes os suum in 
blasphemias ad Deum (1) palam publiceque edocere non erubescant, 
commentitia esse, et hominum inventa sacrosancta nostrae religionis 
mysteria, catholicae Ecclesiae doctrinam humanae societatis bono et 
commodis adversari, ac vel ipsum Christum et Deum ejurare non 
extimescant. Et quo facilius populis illudant, atque incautos praeser- 
tim et imperitos decipiant, et in errores secum abripiant, sibi unis 
prosperitatis vias notas esse comminiscuntur, sibique philosophorum 
nomen arrogare non dubitant, perinde quasi philosophia, quae lota 
in naturae veritate investiganda versatur, ea respuere debeat, quae 
supremus et dementissimus ipse totius naturae auctor Deus singulari 

(I) Apotaljrps. XIII. C. 

beneficio ct misericordia hominibus manifestare est dignatus, ut ve- 
rain ipsi felicitatem ct salutem assequantur. Hinc praepostero sane 
et fallacissimo argumentandi genere numquam desinunt humanae ra- 
tionis vim el excellentiam appellare, extollere contra sanctissimam Chri- 
sti fidem, atque audacissimc blaterant, eam humanae refragari rationi. 
Quo certe nihil dementius, nihil magis impium, nihil contra ipsam 
rationem magis repugnans fingi, vel excogitari potest Etsi enim fides 
sit supra rationem, nulla tamen vera dissensio, nullumque dissidium 
inter ipsas inveniri umquam potest, cum ambae ab uno eodemque 
immutabilis aeternacquc veritatis fonte Deo Optimo Maximo oriantur, 
atque ita sibi mutuam opem ferant, ut recta ratio fidei veritatem de- 
monstret, tueatur, defendat; fides vero rationem ab omnibus erroribus 
liberet, eamque divinarum rerum cognitione mirifice illustret, confir- 
met atque perficiat. Neque minori certe fallacia, Venerabiles Fratres 
isti divinae revelationis inimici humanum progressum summis laudi- 
bus efferentes, in catholicam religionem temerario plane, ac sacrilego 
ausu illum inducere vellent, perinde ac si ipsa religio non Dei, sed 
hominum opus esset, aut philosophicum aliquod inventum, quod hu- 
manis modis perfici queat. In istos tam misere delirantes percom- 
mode quidem cadit, quod Tertullianus sui temporis philosophis merito 
exprobrabat , qui Stoicum, el Platonicum, et Dialecticum Christianismum 
protulerunt sane cum sanctissima nostra religio non ab humana ra- 
tione fuerit inventa, sed a Deo hominibus clementissime patefacta, tum 
quisquo vel facile inlclligit, religionem ipsam ex ejusdemDei loquentis au- 
ctoritate omnem suam vim acquirere, neque ab humana ratione deduci, 
aut perfici uraquain posse. Humana quidem ratio, ne in tanti momenti 
negotio decipiatur ct erret, divinae revelationis factum diligenter in- 
quirat oportet, ut certo sibi constet Deum esse loquutum, ac Eidem, 
quemadmodum sapientissime docet Apostolus, rationabile obsequium 
exhibeat (2). Quis enim ignorat vel ignorare potest, omnem Deo lo- 
quenti fidem esse habendam, nihilque rationi ipsi magis consentaneum 
esse, quam iis acquiescere, firmiterque adhaerere, quae a Deo, qui 
nec falli nec fallere potest, revelata esse constiterit ? 

Sed quam multa, quam mira, quam splendida praesto sunt ar- 
gumenta , quibus humana ratio luculentissime evinci omnino debet , 
divinam esse Christi religionem, et omne dogmatum nostrorum principium 

(1) Terlull. de Praescript. cap. VIII. 

(2) Ad Robi. XIII. 1. 

radicem desuper ex caelorum Domino accepisse (1), ac propterea nihil 
fide nostra certius, nihil securius, nihil sanctius extare, et quod fir- 
rnioribus innitatur principiis. Haec scilicet fides vitae magistra, salu- 
tis index, vitiorum omnium expultrix, ac virtutum fecunda parens 
et altrix, divini sui auctoris et consummatoris Christi Jesu nativitate, 
vita, morte, resurrectione, sapientia, prodigiis, vaticinationibus confir- 
mata, supernae doctrinae luce undique refulgens, ac caelestium divi- 
tiarum ditata thesauris, tot Prophetarum praedictionibus, tot miracu- 
lorum splendore, tot Martyrum constantia, tot Sanctorum gloria vel 
maxime clara et insignis salutares proferens Christi leges,' ac majores 
in dies ex crudelissimis ipsis persecutionibus vires acquirens, univer- 
sum orbem terra marique, a solis ortu usque ad occasum, uno Cru- 
cis vexillo pervasit, atque idolorum profligata fallacia , errorum dc-. 
pulsa caligine, triumplialisque cujusque generis hostibus, omnes popu- 
los, gentes, nationes utcumque immanitate barbaras, ac. indole , mo- 
ribus, legibus, institutis diversas divinae cognitionis lumine illustravit, 
atque suavissimo ipsius Christi jugo subjecit, annuntians omnibus pa- 
cem, annuntians bona. Quae certe omnia tanto divinae sapientiae, ac 
potentiae fulgore undique collucent , ut cujusque mens et cogitatio 
vel facile intclligat Christianam fidem Dei opus esse. Itaque humana 
ratio ex splendidissimis hisce, aeque ac firmissimis argumentis clare 
aperteque cognoscens Deum ejusdem fidei auctorem existere, ulterius 
progredi nequit , sed quavis difficultate ac dubitatione penitus abje- 
cta, atque remota, omne eidem fidei obsequium praebeat oportet, cum 
pro certo habeat a Deo traditum esse quidquid fides ipsa hominibus 
credendum, et agendum proponit. 

Atque hinc plane apparet in quanto errore illi etiam versen- 
tur, qui ratione abutentes, ac Dei eloquia tamquam humanum opus 
existimantes, proprio arbitrio illa explicare , interpretari temere au- 
dent, cum Deus ipse vivam constituerit auctoritatem , quae verum 
{egitimuinque caelestis suae revelationis sensum doceret , constabili- 
ret , oinncsque controversias in rebus fidei, et morum infallibili ju- 
dicio dirimeret , ne fideles circumferantur omni vento doctrinae in 
nequitia hominum ad circumventionem erroris. Quae quidem viva, 
et infallibilis auctoritas in ea tantum viget Ecclesia, quae a Christo 
Domino supra Petrum totius Ecclesiae Caput, Principem et Pasto- 
rem , cujus fidem numquam defecturam promisit , aedificata suos 


(I) S. Joann. Cbrvsosl. Homil. I. ili Isai. 

legitimos scmper habet Pontifices sine intermissione ab ipso Petro du- 
centes originem in ejus Cathedra collocatos , et ejusdem etiam do- 
ctrinae , dignitatis , honoris ac potestatis haeredes et vindices. Et 
quoniam ubi Petrus ibi Ecclesia (1), ac Petrus per Romanum Pon- 
tificem loquitur (2), et semper in suis successoribus vivit, et judi- 
cium exercet (3), ac praestat quaerentibus fidei veritatem (4), iccirco 
divina eloquia eo plane sensu sunt accipienda, quem tenuit ac tenet 
haec Romana Beatissimi Petri Cathedra , rjuac omnium Ecclesiarum 
mater et magistra (5) fidem a Christo Domino traditam , integram 
inviolatamque semper servavit, eamque fideles edocuit, omnibus osten- 
dens salutis semitam, et incorruptae veritatis doctrinam. Haec siqui- 
dem principalis Ecclesia, unde unitas Sacerdotalis exorta (6) , haec 
pietatis metropolis , in qua est integra Christianae religionis ac per- 
fecta soliditas (7), in qua semper Apostolicae Cathedrae viguit Prin- 
cipatus (8) , ad quam propter potiorem principalitatem neeessc est 
omnem convenire Ecclesiam, hoc est qui sunt undique fideles (9), cum 
qua quicumque non colligit, spargit. (10). Nos igitur, qui inscrutabili 
Dei judicio in hac veritatis Cathedra collocati sumus, egregiam vestram 
pietatem vehementer in Domino excitamus, Venerabiles Fratres, ut omni 
sollicitudine et studio fideles curae vestrae concreditos assidue mone- 
re, exhortari connitamini, ut hisce principiis firmiter adhaerentes num- 
quam se ab iis decipi, et in errorem induci patiantur, qui abominabiles 
facti in studiis suis humani progressus obtentu fidem destruere, eamque 
rationi impie subjicere ac Dei eloquia invertere contendunt, summam- 
que Deo ipsi injuriam inferre non reformidant, qui caelesti sua reli- 
gione hominum bono atque saluti clementissime consulere est dignatus. 

Jam vero probe noscitis, Venerabiles Fratres, alia errorum mon- 
stra et fraudes , quibus hujus saeculi filii catholicam religionem , et 


(1) S. Ambros. in Psal. 40. 

(2) Concil. Chalccd. Act. 2. 

(3) Synod. Ephcs. Act. 3. 

(4) S. Pelr. Chrysol. Epist. ad Euticb. 

(5) Concil. Trid. Scss. VII. de Baptis. 

(6) S. Cypria». Epist. 55. ad Cornei. Ponlif. 

(7) Lilter. Synod. Joan. Constanlinop. ad Horinisd. Ponlif. et Sozom. Ilistor. 

Lib. 3. Gap. 8. 

(8) S. August. Epist. 162. 

(9) S. Ircnacus Lib. 3. contra hacrcscs cap. 3. 

(10) S. Hicronym. Epist. ad Damas. Pontii. 

divinam Ecclesiae auctoritatem, ejusque leges acerrime oppugnare , 
et tum sacrae, tum civilis potestatis jura conculcare conantur. Huc 
spectant nefariae molitiones contra hanc Romanam Beatissimi Petri 
Cathedram, in qua Christus posuit inexpugnabile Ecclesiae suae fun- 
damentum. Huc clandestinae illae sectae e tenebris ad rei tum sacrae, 
tum publicae exitium et vastitatem emersae, atque a Romanis Ponti- 
ficibus Decessoribus Nostris iterato anathemate damnatae suis Aposto- 
licis Litteris (I), quas Nos Apostolicac Nostrae potestatis plenitudine 
confirmamus, et diligentissime servari mandamus. Hoc volunt vafer- 
rimae Biblicae Societates, quae veterem haereticorum artem reno- 
vantes, divinarum Scripturarum libros contra sanctissimas Ecclesiae 
regulas vulgaribus quibusque linguis translatos , ac perversis saepe 
explicationibus interpretatos, maximo exemplarium numero , ingenti- 
que expensa omnibus cujusque generis hominibus etiam rudioribus 
gratuito impertiri, obtrudere non cessant, ut divina traditione, Pa- 
trum doctrina, et catholicae Ecclesiae auctoritate rejecta, omnes elo- 
quia Domini privato suo judicio interpretentur , eorumque sensum 
pervertant, atque ita in maximos elabantur errores. Quas Societates 
Suorum Decessorum exempla aemulans recol. mem. Gregorius XVI, in 
cujus locum meritis licet imparibus suffecti sumus, suis Apostolicis 
Litteris reprobavit (2), et Nos pariter damnatas esse volumus. Huc 
spectat horrendum , ac vel ipsi naturali rationis lumini maxime 
repugnans de cujuslibet religionis indifferentia systema, quo isti ve- 
teratores, omni virtutis et vitii, veritatis et erroris, honestatis et turpitu- 
dinis sublato discrimine, homines in cujusvis religionis cultu aeternam 
salutem assequi posse comminiscuntur, perinde ac si ulla umquam 
esse posset participatio justitiae cum iniquitate, aut societas luci ad 
tenebras, et conventio Christi ad Belial. Huc spectat foedissima con- 
tra sacrum clericorum caelibatum conspiratio, quae a nonnullis etiam, 
proh dolor ! ecclesiasticis viris fovetur, qui propriae dignitatis mi- 
sere obliti , se voluptatum blanditiis et illecebris vinci et deliniri 
patiuntur ; huc perversa in philosophicis praesertim disciplinis do- 
cendi ratio , quae improvidam juventutem miserandum in mo- 
dum decipit, corrumpit, eique fel draconis in calice Babylonis pro- 
pinat; huc infanda, ac vel ipsi naturali juri maxime adversa de 

(1) Clemens XII. Const. In eminenti, Bened. XIV. Const. Providae, Mus VII. 
Const. Ecclesiam a Jetu Christo, Leo XII. Const. Quo graviora. 

(2) Gregor. XVI. In Litteris Encydicis ad omnes Episcopos, quarum initium 
Inter praecipuae machinationes. 

Communismo, uti vocant, doctrina, qua semel admissa, omnium jura, res, 
proprietates, ac vel ipsa humana societas funditus everterentur; huc 
tenebricosissimae eorum insidiae, qui in vestitu ovium, cum intus 
sint lupi rapaces, mentita ac fraudulenta purioris pietatis, et seve- 
rioris virtutis, ac disciplinae specie humiliter irrepunt, blande ca- 
piunt, molliter ligant, latenter occidunt, hominesque ab omni re- 
ligionis cultu absterrent, et dominicas oves mactant atque discer- 
punt. Huc denique, ut cetera, quae Vobis apprime nola ac per- 
specta sunt, omittamus, teterrima tot undique volantium, et peccare 
docentium voluminum ac libellorum contagio , qui apte compositi, 
ac fallaciae et artificii pleni , immanibusque sumptibus per omnia 
loca in Christianae plebis interitum dissipati, pestiferas doctrinas ubi- 
que disseminant, incautorum potissimum mentes , animosque depra- 
vant, et maxima religioni inferunt detrimenta. Ex hac undique ser- 
pentium errorum colluvie, atque effrenata cogitandi, loquendi, scri- 
bendique licentia mores in deterius prolapsi, sanctissima Christi spreta 
religio, divini cultus improbata majestas , hujus Apostolicae Sedis 
divexata potestas, Ecclesiae oppugnata atque in turpem servitutem 
redacta auctoritas, Episcoporum jura conculcata, matrimonii sancti- 
tas violata, cujusque potestatis regimen labefactatum, ac tot alia tum 
Christianae, tum civilis reipublicae damna, quae communibus lacri- 
mis una Vobiscum flere cogimur, Venerabiles Fratres. 

In tanta igitur religionis, rerum ac temporum vicissitudine de 
universi Dominici gregis salute Nobis divinitus commissa vehemen- 
ter solliciti, pro Apostolici Nostri ministerii officio nihil certe inausum, 
nihilque intentatum relinquemus, quo cunctae Christianae familiae bono 
totis viribus consulamus. Verum praeclaram quoque vestram pieta- 
tem, virtutem, prudentiam summopere in Domino excitamus, Vene- 
rabiles Fratres, ut caelesti ope freti una Nobiscum Dei, Ejusque San- 
ctae Ecclesiae causam pro loco, quem tenetis, pro dignitate, qua in- 
signiti estis, impavide defendatis. Vobis acriter pugnandum esse intel- 
ligitis, cum minime ignoretis quibus quantisque intemerata Christi Jesu 
Sponsa vulneribus afficiatur, quantoque acerrimorum hostium impetu 
divexetur. Atque in primis optime noscitis, vestri muneris esse catho- 
licam fidem episcopali robore tueri, defendere, ac summa cura vigi- 
lare, ut grex Vobis commissus in ea stabilis et immotus persistat, 
quam nisi quisque integram , inviolalantque servaverit, absque dubio in 
aeternum peribit (1). In hanc igitur fidem tuendam, atque servandam 

(1) Ex Symbolo Qutcumt/uc. 

pro pastorali vestra sollicitudine diligenter incumbite, neque umquam 
desinite omnes in ea instruere, confirmare nutantes, contradicentes 
arguere, infirmos in lide corroborare, nihil umquam omnino dissimu- 
lantes ac ferentes, quod ejusdem fidei puritatem vel minimum vio- 
lare posse videatur. Neque minori animi firmitate in omnibus fovete 
unionem cum Catholica Ecclesia, extra quam nulla est salus, et obe- 
dientiam erga hanc Petri Cathedram, cui tamquam firmissimo funda- 
mento tota sanctissimae nostrae religionis moles innititur. Pari vero 
constantia sanctissimas Ecclesiae leges custodiendas curate, quibus pro- 
fecto virtus, religio, pietas summopere vigent et florent. Cum autem 
inmjiut sit pietas prodere latebras impiorum, et ipsum in eis, cui ser- 
viunt, diabolum debellare (1), illud obsecrantes monemus, ut omni ope 
et opera multiformes inimicorum hominum insidias, fallacias, errores, 
fraudes, machinationes fideli populo detegere, eumque a pestiferis li- 
bris diligenter avertere, atque assidue exhortari velitis, ut impiorum 
secias, et societates fugiens tamquam a facie colubri, ea omnia stu- 
diosissime devitet, quae fidei, religionis, morumque integritati adver- 
santur. Qua cie re nuinquam omnino sit, ut cessetis praedicare Evan- 
gelium, quo Christiana plebs magis in dies sanctissimis christianae 
legis praeceptionibus erudita crescat in scientia Dei, declinet a ma- 
lo, ct faciat bonum, atque ambulet in viis Domini. Et quoniam no- 
stis Vos pro Christo legatione fungi, qui se mitem et humilem corde 
est professus, quique non venit vocare justos, sed peccatores, relin- 
quens nobis exemplum, ut sequamur vestigia ejus; quos in manda- 
tis Domini delinquentes, atque a veritatis et justitiae semita aberran- 
tes inveneritis, haud omittite eos in spiritu lenitatis et mansuetudi- 
nis paternis monitis, et consiliis corripere atque arguere, obsecrare, 
increpare in omni bonitate, patientia ct doctrina, cum saepe plus erga 
corrigendos agat benevolentia, guam austeritas, plus exhortatio, quam 
comminatio, plus caritas, guam potestas (2). Illud etiam totis viribus 
praestare contendite, Venerabiles Fratres, ut fideles caritatem secten- 
tur, pacem inquirant, et quae caritatis ct pacis sunt sedulo excquan- 
tur, quo cunctis dissensionibus, inimicitiis, aemulationibus, simultati- 
bus penitus extinctis, omnes se mutua caritate diligant, atque in eo- 
dem sensu, in eadem sententia perfecti sint, et idem unanimes sen- 
tiant, idem dicant, idem sapiant in Christo Jesu Domino Nostro. 

|l) S. Leo Senn. VIII. eap. 4. 

(2) Concil. Triden. Sess. XIII. Cap. I. dc Reformat. 

Debitam erga Principes, et potestates obedientiain ac subjectionem Chri- 
stiano populo inculcare satagite, edocentes juxta Apostoli monitum (1) 
non esse potestatem nisi a Deo, eosque Dei ordinationi resistere, adeo- 
que sibi damnationem acquirere, qui potestati resistunt, atque iccirco 
praeceptum potestati ipsi obediendi a nemine umquam citra piacu- 
lum posse violari, nisi forte aliquid imperetur, quod Dei et Eccle- 
siae legibus adversetur. 

Verum cum nihil sit, quod alios maqis ad pietatem, et Dei cultum 
assidue instruat, quam eorum vita et exemplum, qui se divino ministerio 
dedicarunt (2), et cujusmodi sunt Sacerdotes, ejusmodi plerumque esse 
soleat et populus, pro vestra singulari sapientia perspicitis, Venerabi- 
les Fratres, summa cura et studio Vobis esse elaborandum, ut in 
Clero morum gravitas, vitae integritas, sanctitas, atque doctrina elu- 
ceat, et ecclesiastica disciplina 'ex Sacrorum Canonum praescripto di- 
ligentissime servetur, et ubi collapsa fuerit, in pristinum splendorem 
restituatur. Quapropter, veluti praeclare scitis, Vobis summopere ca- 
vendum, ne cuipiam, juxta Apostoli praeceptum, cito manus impona- 
tis, sed eos tantum sacris initietis ordinibus, ac sanctis tractandis 
admoveatis mysteriis, qui accurate exquisileque explorati, ac virtutum 
omnium ornatu, et sapientiae laude spectati, vestris dioecesibus usui 
et ornamento esse possint, atque ab iis omnibus declinantes, quae 
Clericis vetita, et attendentes lectioni, exhortationi, doctrinae, exem- 
plum sint fidelium in verbo, in conversatione, in caritate, in fide, in casti- 
tate (3), cunctisque afferant venerationem, et populum ad christianae 
religionis institutionem lingant, excitent, atque inflamment. Melius enim 
profecto est, ut sapientissime monet immortalis memoriae Benedi- 
ctus XIV Decessor Noster, pauciores habere ministros, sed probos, sed 
idoneos, atque utiles, quam plures qui in aedificationem Corporis Christi, 
quod est Ecclesia, nequidquam sint valituri (4). Neque vero ignoratis, 
majori diligentia Vobis in illorum praecipue mores, et scientiam esse 
inquirendum, quibus animarum cura et regimen committitur, ut ipsi 
tamquam fideles multiformis gratiae Dei dispensatores plebem sibi 
concreditam sacramentorum administralionc, divini verbi praedicatione 
ac bonorum operum exemplo continenter pascere, juvare, eamque ad 
omnia religionis instituta, ac documenta informare, atque ad salutis 

(1) Ad Roman. XIII. t. 2. 

(2) Concil. Trid. Scss. XXII. Cap. 1. dc Rcform- 

(3) Ad Timolh. 4. 12. 

(4) Bcncd. XIV. in Kpist.taic_vcl.ad omnes Episcopos, cujus initium „ Chi primum 

semitam perducere studeant. Intelligitis nimirum Parochis oflieii sui 
ignaris, vel negligentibus, continuo et populorum mores prolabi, et 
Christianam laxari disciplinam, ct religionis cultum exsolvi, atque 
convelli, ac vitia omnia et corruptelas in Ecclesiam facile invehi. 
Ne autem Dei sermo, qui vivus , et efficax, et penetrabilior omni yladio 
ancipili (1) ad animarum salutem est institutus, ministrorum vitio in- 
fructuosus evadat, ejusdem divini verbi praeconibus inculcare, praeci- 
pere numquam desinite, Venerabiles Fratres, ut gravissimum sui mu- 
neris officium animo reputantes, evangelicum ministerium non in per- 
suasibilibus humanae sapientiae verbis, non in profano inanis ct am- 
bitiosae eloquentiae apparatu et lenocinio, sed in ostensione spiritus 
et virtutis religiosissime exerceant, ut recte tractantes verbum verita - 
tis, et non semelipsos, sed Christum Crucifixum praedicantes, sanctis- 
simae nostrae religionis dogmata, praecepta juxta catholicae Ecclesiae 
et Patrum doctrinam gravi ac splendido orationis genere populis 
clare aperteque annuncicnt, peculiaria singulorum olficia accurate 
explicent, omnesque a flagitiis deterreant, ad pietatem inflamment, 
quo fideles Dei verbo salubriter imbuti atque refecti vitia omnia de- 
clinent, virtutes sectentur, atque ita aeternas poenas evadere, et cae- 
lestem gloriam consequi valeant. Universos ecclesiasticos viros pro pa- 
storali vestra sollicitudine et prudentia assidue monete, excitate, ut 
serio cogitantes ministerium, quod acceperunt in Domino, omnes pro- 
prii muneris partes diligentissime impicant, domus Dei decorem sum- 
mopere diligant, atque intimo pietatis sensu sine intermissione instent 
obsecrationibus et precibus, et Canonicas horas ex Ecclesiae praece- 
pto persolvant, quo et divina sibi auxilia ad gravissima officii sui mu- 
nera obeunda impetrare, et Deum Christiano populo placatum ac pro- 
pitium reddere possint. 

Cum autem , Venerabiles Fratres, vestram sapientiam minime 
fugiat, idoneos Ecclesiae ministros nonnisi ex optime institutis cle- 
ricis fieri posse, magnamque vim in recta horum institutione ad 
reliquum vitae cursum inesse, pergite omnes episcopalis vestri zeli 
nervos in id potissimum intendere, ut adolescentes clerici vel a te- 
neris annis tum ad pietatem solidamque virtutem, tum ad litteras 
severioresque disciplinas , praesertim sacras, rite informentur. Quare 
Vobis nihil antiquius, nihil potius esse debet, quam omni opera, 
sollertia, industria clericorum Seminaria ex Tridenlinorum Patrum 

(I) Ad tlebr. 4. V. 12. 

praescripto (I) instituere, si nondum exislunt , atque instituta, si 
opus fuerit, amplificare, caquc optimis moderatoribus, ct magistris in- 
struere, ac intentissimo studio continenter advigilare, ut inibi juniores 
clerici in timore Domini, ct ecclesiastica disciplina sancte, religiose- 
que educentur, ct sacris potissimum scientiis juxta catholicam do- 
ctrinam ab omni prorsus cujusque erroris periculo alienis, et Ecclesiae 
traditionibus, et sanctorum Patrum scriptis, sacrisquc caeremoniis, 
ritibus sedulo, ac penitus excolantur, quo habere possitis navos 
atque industrios operarios, qui ecclesiastico spiritu praediti, ac studiis 
recte instituti valeant in tempore dominicum agrum diligenter exco- 
lere, ac streuue proeliari proelia Domini. Porro cum Vobis comper- 
tum sit ad ecclesiastici ordinis dignitatem, ct sanctimoniam retinen- 
dam et conservandam pium spiritualium exercitiorum institutum vel 
maxime conducere, pro episcopali vestro zelo tam salutare opus ur- 
gere, omnesque in sortem Domini vocatos monere, hortari ne inter- 
mittatis, ut saepe in opportunum aliquem locuin iisdem peragendis 
exercitiis secedant, quo, exterioribus curis sepositis, ac vehementiori 
studio aeternarum divinarumque rerum meditationi vacantes, et con- 
tractas de mundano pulvere sordes detergere, et ecclesiasticum spi- 
ritum renovare possint, atque expoliantes veterem hominem cum acti- 
bus suis, novum indiiant, qui creatus est in justitia, ct sanctitate. Ne- 
que Vos pigeat si in Cleri institutione et disciplina paulo diutius im- 
morati sumus. Etenim minime ignoratis multos existere, qui errorum 
varietatem, inconstantiam, mutabilitatcmquc pertaesi, ac sanctissimam 
nostram religionem profitendi necessitatem sentientes, ad ipsius reli- 
gionis doctrinam, praecepta, instituta eo facilius, Deo bene juvante, 
amplectenda colenda adducentur, quo majori Clerum pietatis, integri- 
tatis, sapientiae laude, ac virtutum omnium exemplo, et splendore ce- 
teris antecellere conspexerint. 

Ceterum, Fratres Carissimi, non dubitamus, quin Vos omnes ar- 
denti erga Deum et homines caritate incensi, summo in Ecclesiam 
amore inflammati, angelicis pene virtutibus instructi, episcopali for- 
titudine, prudentia muniti, uno eodemque sanctae voluntatis desi- 
derio animati, Apostolorum vestigia sectantes, et Christum Jesum Pa- 
storum omnium exemplar, pro quo legatione fungimini, imitantes, 
quemadmodum decet Episcopos, concordissimis studiis facti forma 
gregis ex animo, sanctitatis vestrae splendore clerum populumque 


(I) Condi. Trid. Sess. XXIII. Cap 18 de RiTorni. 

fidelem illuminantes, atque induti viscera misericordiae, et condolentes 
iis, qui ignorant et errant, devias ac pereuntes oves evangelici Pa- 
storis exemplo amanter quaerere, persequi, ac paterno affectu vestris 
humeris imponere, ad ovile reducere, ac nullis neque curis, neque 
consiliis, neque laboribus parcere uraquam velitis, quo omnia pasto- 
ralis muneris officia religiosissime obire, ac omnes dilectas Nobis oves 
pretiosissimo Christi sanguine redemptas, et curae vestrae commissas 
a rapacium luporum rabie, impetu, insidiis defendere, easque ab venena- 
tis pascuis arcere, ad salutaria propellere, et qua opere, qua verbo, qua 
exemplo ad aeternae salutis portum deducere valeatis. In majori igitur 
Dei et Ecclesiae gloria procuranda viriliter agite, Venerabiles Fratres, 
et omni alacritate, sollicitudine, vigilantia in hoc simul elaborate, ut 
omnibus erroribus penitus depulsis, vitiisque radicitus evulsis, fides, 
religio, pietas , virtus majora in dies ubique incrementa suscipiant , 
cunctique fideles abjicientes opera tenebrarum, sicut filii lucis am- 
bulent digne Deo per omnia placentes, et in omni opere bono fru- 
ctificantes. Atque inter maximas angustias, difficultates, pericula, quae 
a gravissimo episcopali vestro ministerio hisce praesertim temporibus 
abesse non possunt, nolite umqunm terreri, sed confortamini in Do- 
mino, et in potentia virtutis Ejus, qui nos in congressione nominis sui 
constitutos desuper spectans, colentes comprobat, adjuvat dimicantes, vin- 
centes coronat (1). Cum autem Nobis nihil gratius, nihil jucundius, 
nihil optabilius quam Vos omnes, quos diligimus in visceribus Christi 
Jesu, omni affectu, consilio, opera juvare, atque una Vobiscum in Dei 
gloriam ut catholicam fidem tuendam, propagandam toto pectore in- 
cumbere, et animas salvas facere, pro quibus vitam ipsam, si opus 
fuerit, profundere parati sumus, venite, Fratres, obtestamur, et ob- 
secramus, venite magno animo, magnaque fiducia ad hanc Beatissimi 
Apostolorum Principis Sedem, Catholicae unitatis centrum, atque Epi- 
scopatus apicem, unde ipse Episcopatus, ac lota ejusdem nominis 
auctoritas emersit, venite ad Nos quotiescumque Nostrae, et ejus- 
dem Sedis auctoritatis ope, auxilio, praesidio Vos indigere noveritis. 

In eam porro spem erigimur fore, ut Carissimi in Christo Filii No- 
stri Viri Principes pro eorum pietate, et religione in memoriam revo- 
cantes regiam potestatem sibi non solum ad mundi regimen, sed maxime ad 
Ecclesiae praesidium esse collatam (2), et Nos cum Ecclesiae causam. 


(fj S- Cjprian. Epist. 77. ad Nemesianum el ceteros martyres. 
(2) S. Leo Epist. 150 alias 125 ad Leonem Augustum. 

Ium eorum regni agere, el salulis, ut prorinciarum suarum quieto ju- 
re potiantur (1), communibus nostris votis, consiliis, studiis sua ope 
et auctoritate faveant, atque ipsius Ecclesiae libertatem incolumitn- 
temque defendant, ut et Christi dextera eorum defendatur imperium (2). 

Quae omnia ut prospere, feliciterque ex sententia succedant, 
adeamus cum fiducia, Venerabiles Fratres, ad thronum gratiae, atque 
unanimes in humilitate cordis nostri Patrem misericordiarum, et Deum 
totius consolationis enixis precibus sine intermissione obsecremus, ut 
per merita Unigeniti Filii Sui infirmitatem nostram omnium caelestium 
charismatum copia cumulare dignetur, atque omnipotenti sua virtute 
expugnet impugnantes nos, et ubique augeat fidem, pietatem, devo- 
tionem, pacem, quo Ecclesia sua sancta, omnibus adversitatibus et 
erroribus penitus sublatis, optatissima tranquillitate IVuatur. ac. fiat 
unum ovile, et unus pastor. Ut autem clementissimus Dominus fa- 
cilius inclinet aurem suam in preces nostras, el nostris annuat votis, 
deprecatricem apud Ipsum semper adhibeamus sanctissimam Dei Ge- 
nitricem Immaculatam Virginem Mariam , quae nostrum omnium 
dulcissima mater, mediatrix, advocata , el spes fidissima ac maxima 
fiducia est, cujus patrocinio nihil apud Deum validius, nihil praesen- 
tius. Invocemus quoque Apostolorum Principem, cui Christus ipse tra- 
didit claves regni caelorum, quemque Ecclesiae suae petram consti- 
tuit, adversus quam portae inferi praevalere numquam poterunt, “t 
Coapostolum ejus Paulum, atque omnes Sanctos caelites, qui jam 
coronati possident palmam , ut desideratam divinae propitiationis 
abundantiam universo Christiano populo impetrent. 

Denique caelestium omnium munerum auspicem, et (lotissimae 
Nostrae in Vos caritatis testem, accipite Apostolicam Benedictionem, 
quam ex intimo corde depromptam Vobis ipsis, Venerabiles Fratres, 
et omnibus Clericis , Laicisque Fidelibus curae vestrae concreditis 
amantissime impertimur. 

Italum Hornae apud Sanctam Mariani Majorem die ix. Novem- 
bris Anno MDCCCXLV1. Pontificatus Nostri Anno Primo. 


(1) S. t.eo Kpist. 'iit. alias 34. ait Theodosium Augustam 
(•>) Idem iliiit. 

